CELEX: 31994D0923
Language: el
Date: 1994-11-14 00:00:00
Title: 94/923/ΕΚ: Απόφαση της Επιτροπής της 14ης Νοεμβρίου 1994 περί θεσπίσεως οικολογικών κριτηρίων για την απονομή του κοινοτικού σήματος σε βελτιωτικά εδάφους

Avis juridique important

|

31994D0923

94/923/ΕΚ: Απόφαση της Επιτροπής της 14ης Νοεμβρίου 1994 περί θεσπίσεως οικολογικών κριτηρίων για την απονομή του κοινοτικού σήματος σε βελτιωτικά εδάφους  

Επίσημη Εφημερίδα αριθ. L 364 της 31/12/1994 σ. 0021 - 0023 Φινλανδική ειδική έκδοση: Κεφάλαιο 15 τόμος 14 σ. 0165  Σουηδική ειδική έκδοση: Κεφάλαιο 15 τόμος 14 σ. 0165 

ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Νοεμβρίου 1994 περί θεσπίσεως οικολογικών κριτηρίων για την απονομή του κοινοτικού οικολογικού σήματος σε βελτιωτικά εδάφους (94/923/EK)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (EOK) αριθ. 880/92 του Συμβουλίου της 23ης Μαρτίου 1992 σχετικά με κοινοτικό σύστημα απονομής οικολογικού σήματος (1), και ιδίως το άρθρο 5 παράγραφος 1 δεύτερο εδάφιο,  Εκτιμώντας:  ότι στο άρθρο 5 παράγραφος 1 πρώτο εδάφιο του κανονισμού (EOK) αριθ. 880/92 προβλέπεται ότι οι όροι για την απονομή του κοινοτικού οικολογικού σήματος καθορίζονται ανά κατηγορία προϊόντων- ότι στο άρθρο 10 παράγραφος 2 του εν λόγω κανονισμού ορίζεται ότι οι οικολογικές επιδόσεις ενός προϊόντος αξιολογούνται σε σχέση με τα ειδικά κριτήρια που καθορίζονται για τις κατηγορίες προϊόντων- ότι, σύμφωνα με το άρθρο 6 του ίδιου κανονισμού, η Επιτροπή έχει συμβουλευτεί τους κυρίως ενδιαφερόμενους κύκλους στα πλαίσια γνωμοδοτικού σώματος- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της συμβουλευτικής επιτροπής που έχει συσταθεί βάσει του άρθρου 7 του κανονισμού (EOK) αριθ. 880/92,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Η κατηγορία προϊόντων "βελτιωτικά εδάφους" ορίζεται ως εξής:  "Υλικά που πωλούνται ως προϊόντα με εμπορικό σήμα για ερασιτέχνες κηπουρούς προκειμένου να προστεθούν στο έδαφος προκειμένου ιδίως να βελτιώσουν την φυσική ή/και την βιολογική κατάστασή του χωρίς να προκαλέσουν επιβλαβείς επιπτώσεις."  Άρθρο 2  Οι οικολογικές επιδόσεις της κατηγορίας προϊόντων όπως ορίζεται στο άρθρο 1 αξιολογούνται βάσει των ειδικών οικολογικών κριτηρίων που καθορίζονται στο παράρτημα.   Άρθρο 3  Ο ορισμός της κατηγορίας προϊόντων και τα ειδικά για την κατηγορία αυτή οικολογικά κριτήρια ισχύουν για τριετή περίοδο από την ημερομηνία κατά την οποία η παρούσα απόφαση παράγει αποτέλεσμα.   Άρθρο 4  Για διοικητικούς σκοπούς, ο κωδικός αριθμός που αποδίδεται στην κατηγορία προϊόντων είναι "003".   Άρθρο 5  Η παρούσα απόφαση απευθύνεται στα κράτη μέλη.  Βρυξέλλες, 14 Νοεμβρίου 1994,  Για την Επιτροπή Γιάννης ΠΑΛΑΙΟΚΡΑΣΣΑΣ Μέλος της Επιτροπής  (1) ΕΕ αριθ. L 99 της 11. 4. 1992, σ. 1.    ΠΑΡΑΡΤΗΜΑ   ΚΡΙΤΗΡΙΑ ΟΙΚΟΛΟΓΙΚΟΥ ΣΗΜΑΤΟΣ ΓΙΑ ΒΕΛΤΙΩΤΙΚΑ ΕΔΑΦΟΥΣ   Οικολογικά κριτήρια  Για την χορήγηση οικολογικού σήματος σε βελτιωτικά εδάφους πρέπει να πληρούνται όλα τα κριτήρια που αναφέρονται κατωτέρω.  Προέλευση του προϊόντος Η χορήγηση οικολογικού σήματος σε βελτιωτικά εδάφους θα εξετάζεται μόνον εάν το περιεχόμενο οργανικών υλών αποτελείται από συστατικά που προέρχονται από την επεξεργασία ή και την επαναχρησιμοποίηση αποβλήτων (όπως ορίζονται στην οδηγία 75/442/EOK περί  στερεών αποβλήτων και στο παράρτημα της εν λόγω οδηγίας).  Σημείωση: ο όρος "οργανικός" αναφέρεται υπό την ευρεία έννοια σε υλικά ζώντων οργανισμών ή σε υλικά που σχηματίζονται από ζώντες οργανισμούς. Εάν το προϊόν περιλαμβάνει ιλύ από εγκαταστάσεις επεξεργασίας λυμάτων, η ιλύς πρέπει να πληροί τα προβλεπόμενα  στο παράρτημα IB της οδηγίας 86/278/EOK.  Καταλληλότητα χρήσης:  Γενική σήμανση Η συσκευασία του προϊόντος πρέπει να αναφέρει τις κατωτέρω πληροφορίες:  - την επωνυμία και τη διεύθυνση του οργανισμού που είναι υπεύθυνος για τη διάθεση του προϊόντος στην αγορά,  - ορισμό του προϊόντος κατά κατηγορία, περιλαμβανομένης της φράσης "βελτιωτικό εδάφους",  - τις συνιστώμενες συνθήκες αποθήκευσης και τη συνιστώμενη ημερομηνία λήξης, μαζί με τον κωδικό δεσμίδας παραγωγής,  - περιγραφή της χρήσης και των περιορισμών του προϊόντος. Πρέπει να αναφέρεται η καταλληλότητα του προϊόντος για ειδικές ομάδες φυτών (π.χ. ασβεστόφοβα ή ασβεστόφιλα),  - τις βασικές πρώτες ύλες (άνω του 10 % κατ' όγκο) με τις οποίες παρασκευάζεται το προϊόν, διακρίνοντας μεταξύ αστικών στερεών αποβλήτων, λυματολάσπης, γεωργικών ή δασικών αποβλήτων, βιομηχανικών και εμπορικών αποβλήτων, ορίζοντας τον τομέα (π.χ.  επεξεργασία τροφίμων, χάρτου, κ.λπ.),  - δήλωση σχετικά με τις συνιστώμενες μεθόδους και βαθμό χρήσης, εκφρασμένο σε χιλιόγραμμα ή λίτρα προϊόντος ανά m2 εδάφους ετησίως,  - κατευθυντήριους άξονες για τον ασφαλή χειρισμό και χρήση.  Επιδόσεις του προϊόντος Όλα τα προϊόντα πρέπει να προσφέρονται σε στερεά μορφή, ενώ το ποσοστό βάρους των ξηρών ουσιών δεν πρέπει να είναι μικρότερο του 25 %.  Πρέπει να αναφέρεται ο ελάχιστος βαθμός χρήσης για την παροχή τουλάχιστον 500g οργανικής ύλης (βάρος σε ξηρά κατάσταση) ανά m2 εδάφους (όπως μετράται από τις απώλειες κατά την καύση).  Τα προϊόντα δεν πρέπει να επιδρούν δυσμενώς στην προεκβολή της επιδερμίδος ή την μεταγενέστερη ανάπτυξη του φυτού κατά την καθορισμένη δοκιμή ανάπτυξής του.  Υποβάθμιση του εδάφους και ρύπανση των υδάτων Κανένα προϊόν δεν επιτρέπεται να περιέχει τα ακόλουθα στοιχεία σε συγκεντρώσεις ανώτερες από τις κατωτέρω αναφερόμενες τιμές, μετρώμενες επί ξηράς ουσίας:   "" ID="1">Zn> ID="2">300"> ID="1">Cu> ID="2">75"> ID="1">Ni> ID="2">50"> ID="1">Cd> ID="2">1,5"> ID="1">Pb> ID="2">140"> ID="1">Hg> ID="2">1"> ID="1">Cr> ID="2">140"> ID="1">Mo (1)()> ID="2">2"> ID="1">Se (2)()> ID="2">1,5"> ID="1">As  (3)()> ID="2">7"> ID="1">F (4)()> ID="2">200"">Τα προϊόντα δεν πρέπει να περιέχουν συστατικά τα οποία έχουν υποστεί επεξεργασία με lindane, cypermethrin ή promecarb.  Φορτίο θρεπτικών ουσιών Όταν χρησιμοποιούνται στους συνιστώμενους βαθμούς εφαρμογής, τα προϊόντα δεν πρέπει να υπερβαίνουν τα κατωτέρω φορτία θρεπτικών ουσιών:  - 8g/m 2 συνολικό άζωτο - 6g/m 2 P2O2 - 12g/m 2 K2O Σημείωση: Από την ανωτέρω απαίτηση εξαιρούνται τα προϊόντα εκείνα για τα οποία λιγότερο από το 10 % (w/w) των περιεχομένων θρεπτικών ουσιών είναι διαθέσιμο για την ανάπτυξη του φυτού κατά τη διάρκεια της πρώτης εποχής εφαρμογής. Τα υπόψη προϊόντα (π.χ.  στρώματα σάπιων φύλλων και αχύρων) ορίζονται ως αυτά που έχουν λόγο C:N μεγαλύτερο από 30:1.  Υγεία και Ασφάλεια Τα προϊόντα δεν πρέπει να υπερβαίνουν τα μέγιστα επίπεδα πρωτογενών παθογόνων που ορίζονται στον κατωτέρω πίνακα:   "" ID="1">Salmonella> ID="2">Ανύπαρκτη σε ποσότητα 25 g"> ID="1">E. coli> ID="2">< 1 000 MPN (5)()/g"">Ενοχλήσεις Κανένα προϊόν δεν πρέπει να αποτελεί πηγή μόνιμων ενοχλητικών οσμών μετά τη χρήση του.  Κανένα προϊόν δεν πρέπει να περιέχει θραύσματα γυαλιού, σύρματα, άλλα μέταλλα ή σκληρά πλαστικά τα οποία ενδέχεται να αποτελέσουν κίνδυνο για την ανθρώπινη υγεία.  Κανέναν προϊόν δεν πρέπει να εισάγει στο έδαφος υπερβολικά μεγάλους αριθμούς σπόρων χόρτου ή τα νευροφυτικά αναπαραγωγικά μέρη ζιζανίων.  Μέθοδοι δοκιμών και αναλύσεων Οι μέθοδοι δοκιμών και αναλύσεων για βαρέα μέταλλα πρέπει να πληρούν τις απαιτήσεις της οδηγίας 86/278/EOK. Ελλείψει διεθνώς συμφωνημένων μεθόδων δοκιμών για τη φυσική και μικροβιολογική ανάλυση των βελτιωτικών εδάφους, αρμόδια για την μέθοδο δοκιμών  είναι τα κράτη μέλη.   (1)() Στοιχεία σχετικά με την ύπαρξη αυτών των στοιχείων απαιτούνται μόνον για προϊόντα που περιέχουν υλικά από βιομηχανικές διεργασίες, αστικά απορρίμματα και ιλύ καθαρισμού λυμάτων.(2)() MPN: Mean Probable Number-Μέση πιθανή τιμή)